บาทเปิด 33.14 บาทต่อดอลล่าร์ อ่อนค่าเล็กน้อย
เงินบาทเปิดตลาด 33.14 บาทต่อดอลล่าร์ อ่อนค่าเล็กน้อย นักลงทุนจับตาผลประชุมธนาคารกลางอังกฤษ -ตัวเลขเงินเฟ้อสหรัฐฯ คืนนี้
14 ก.ย. 2560

เงินบาทเปิดตลาด 33.14 บาทต่อดอลล่าร์ อ่อนค่าเล็กน้อย นักลงทุนจับตาผลประชุมธนาคารกลางอังกฤษ -ตัวเลขเงินเฟ้อสหรัฐฯ คืนนี้นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 33.14 บาท/ดอลลาร์ อ่อนค่าจากเย็นวานนี้เล็กน้อย จากระดับปิดตลาดที่ระดับ 33.09 บาท/ดอลลาร์"เมื่อคืนดอลลาร์ฟื้นเมื่อเทียบกับสกุลหลัก เนื่องจากมีความหวังเกี่ยวกับแผนปฏิรูปภาษีของ"ทรัมป์"มากขึ้น แต่ขณะที่ตัวเลขเศรษฐกิจของสหรัฐฯที่ออกมาเมื่อคืน คือตัวเลขดัชนีราคาผู้ผลิตของสหรัฐฯออกมาต่ำกว่าคาด ส่วนคืนนี้จะมีการประชุมธนาคารกลางอังกฤษ (BoE) และดัชนีราคาผู้บริโภคของสหรัฐฯ" นักบริหารเงินระบุ    นักบริหารเงิน ประเมินกรอบการเคลื่อนไหวไว้ 33.10 - 33.20 บาท/ดอลลาร์